Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni aasta delegeeritud määruse (EL) 2019/33 artikli 17 lõigetele 2 ja 3

(2022/C 288/07)

Käesolev teade avaldatakse vastavalt komisjoni aasta delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„Rosso Cònero“

PDO-IT-A0428-AM03

Teate esitamise kuupäev: 06.5.2022

HEAKSKIIDETUD MUUDATUSE KIRJELDUS JA PÕHJUSED

1. Pakendamine – mahutid ja nende maht

Kirjeldus: veini „Rosso Cònero“ pakendamiseks võib kasutada lisaks klaasist mahutitele ka alternatiivseid mahuteid, mis koosnevad mitmekihilisest polüetüleenist ja polüestrist plastmaterjalist, mis on kaetud papp- või muu jäiga materjaliga ja mille maht ei tohi olla väiksem kui siseriiklikes ja ELi õigusaktides sätestatud miinimummaht.

Põhjendused: tegemist on tootjate poolt pärast hoolikat tehnilist ja kaubanduslikku hindamist soovitatud täiendava võimalusega pakendada veini „Rosso Cònero“ muudesse kui klaasist mahutitesse.

Muudatus puudutab tootespetsifikaadi artiklit 8 ja koonddokumendi punkti 9.

2. Viited kontrolliasutusele – aadressi muutmine

Kirjeldus: Itaalia veinisektori toodete ja kvaliteedi sertifitseerimise äriühingu Valoritalia aadressi on muudetud. Via Piave nr 24 asemel on see nüüd Via Venti Settembo nr 98/G – 00187 Rooma.

Põhjused: tegemist on nimetuse „Rosso Cònero“ kontrolliasutuse registrijärgse asukoha üleviimisega.

Muudatus hõlmab tootespetsifikaadi artiklit 10 ning sellega ei muudeta koonddokumenti.

KOONDDOKUMENT

1. Toote nimetus

Rosso Cònero

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veinide kirjeldus

Rosso Cònero

LÜHIKIRJELDUS

Kaitstud päritolunimetusega vein „Rosso Cònero“ on rubiinpunase värvusega, meeldiva ja veinise lõhnaga ning maitsev, harmooniline, kuiv ja täidlane.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Konkreetsed veinivalmistustavad

–

5.2. Maksimaalne saagikus

1. Rosso Cònero

13 000 kg viinamarju hektari kohta

6. Määratletud geograafiline piirkond

Veini „Rosso Cònero“ tootmispiirkond hõlmab Ancona provintsis asuvate kommuunide Ancona, Offagna, Camerano, Sirolo, Nuomo ja Castelfidardo kogu territooriumit ning Osimo kommuuni territooriumit osaliselt.

7. Viinamarjasort

„Montepulciano N“.

8. Seos(t)e kirjeldus

Rosso Cònero

Inimteguri mõju veini „Rosso Cònero“ tootmispiirkonnale on olnud äärmiselt oluline kasvatatavate viinamarjasortide valikul, viinamarjakasvatustehnikate arendamisel ja veinivalmistustavades alates juba X sajandist eKr.

Selle tegevuse koosmõju tõttu piirkonna väga spetsiifiliste ja ainulaadsete looduslikele teguritega, mida iseloomustab peamiselt Monte Cònero mägi, kus on sordi „Montepulciano“ jaoks ideaalne kasvupiirkond, on kaitstud päritolunimetusega „Rosso Cònero“ hõlmatud vein selliste ainulaadsete omadustega, mida mujalt ei leia.

9. Olulised lisatingimused (pakendamine, märgistamine, muud nõuded)

Märge viinamarjade tootmisaasta kohta

Õigusraamistik

ELi õigusaktid

Lisatingimuse liik

Märgistamisega seotud lisasätted

Tingimuse kirjeldus

KPNiga veini „Rosso Cònero“ märgistusele peab olema kantud viinamarjade tootmisaasta.

Pakendamis- ja sulgemissüsteemid

Õigusraamistik

ELi õigusaktid

Lisatingimuse liik

Märgistamisega seotud lisasätted

Tingimuse kirjeldus

Kaitstud päritolunimetusega „Rosso Cònero“ hõlmatud veinide puhul on kõik ühenduse ja siseriiklike õigusaktidega lubatud sulgemissüsteemid lubatud.

Lisaks võib pakendamiseks kasutada ka klaasist mahutitele alternatiivseid mahuteid, mis koosnevad mitmekihilisest polüetüleenist ja polüestrist plastmaterjalist, mis on kaetud papp- või muu jäiga materjaliga ja mille maht ei tohi olla väiksem kui siseriiklikes ja ELi õigusaktides sätestatud miinimummaht.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/18114

(1) ELT L 9, 11.1.2019, lk 2.